b'\n_START_ARTICLE_\nSouthwark Station\n_START_SECTION_\nHistorie\n_START_PARAGRAPH_\nSouthwark Station blev designet af Richard MacCormac fra MJP Architects. Den ligger p\xc3\xa5 en lille grund og perronerne er nedenunder den Victorianske fjerntogsviadukt mellem Waterloo East og London Bridge Stationer. Grunden medf\xc3\xb8rte signifikante tekniske og arkitektoniske besv\xc3\xa6rligheder, der blev l\xc3\xb8st ved at anl\xc3\xa6gge to forhaller p\xc3\xa5 forskellige niveauer._NEWLINE_De to perroner har perronafsk\xc3\xa6rmning og er forbundet i hver ende til den lave forhal, der er en simpel tunnel mellem perronerne, som er oplyst af "fyrt\xc3\xa5rne" i glas og st\xc3\xa5l i hver ende, og er bekl\xc3\xa6dt med v\xc3\xa6gpaneler i rustfrit st\xc3\xa5l, bevidst efterladt upoleret. Trapper f\xc3\xb8rer op til en sektion med h\xc3\xb8jt gulv i tunnelens central omr\xc3\xa5de, hvorfra smalle r\xc3\xb8r-agtige rulletrappeskakte g\xc3\xa5r sidevejs (mod syd) til den h\xc3\xb8jere liggende forhal._NEWLINE_Den \xc3\xb8vre forhal er stations omdrejningspunkt. Det er et 16 m h\xc3\xb8jt rum med glastag, der f\xc3\xa5r dagslys langt ind i stationen. Den er bekl\xc3\xa6dt med en spektakul\xc3\xa6r 40 m lang glasv\xc3\xa6g, der best\xc3\xa5r af 660 specielt udsk\xc3\xa5rne stykker af bl\xc3\xa5t glas, der var designet af kunstneren Alexander Beleschenko. V\xc3\xa6ggen er en af forl\xc3\xa6ngelsens mest hyldede arkitektoniske genstand, og har vundet kritikeres respekt og et antal priser._NEWLINE_Stationens arkitekt, Richard MacCormac, sagde designet af denne og den nedre forhal var inspireret af v\xc3\xa6rker af den preussiske arkitect Karl Friedrich Schinkel._NEWLINE_En ende af den \xc3\xb8vre forhal har forbindelse til Waterloo East Station og den anden ende til stationens beskedne lave indgangsbygning, der er udt\xc3\xa6nkt som grundlag for et fremtidigt kommercielt byggeri.'